./data/phi0914/phi0012/phi0914.phi0012.perseus-lat2.xml
Titus Livius (Livy)
Cassius deinde et Proculus Verginius  consules facti            cum Hernicis foedus ictum; agri partes duae ademptae            inde dimidium Latinis, dimidium plebi divisurus consul Cassius       erat  adiciebat huic muneri agri aliquantum, quem publicum possideri a       privatis criminabatur  id multos quidem patrum, ipsos possessores,       periculo rerum suarum terrebat; sed et publica patribus sollicitudo inerat,       largitione consulem periculosas libertati opes struere  tum primum lex agraria promulgata est, numquam deinde usque ad hanc       memoriam sine maximis motibus rerum agitata  Consul alter largitioni resistebat auctoribus patribus nec omni       plebe adversante, quae primo coeperat fastidire munus volgatum a civibus esse in       socios;  saepe deinde et Verginium consulem in       contionibus velut vaticinantem audiebat, pestilens collegae munus esse, agros       illos servitutem iis qui acceperint  laturos, regno viam fieri  quid ita enim adsumi socios et nomen Latinum? quid       attinuisse  Hernicis, paulo ante hostibus, capti agri partem tertiam reddi, nisi ut       hae gentes pro Coriolano duce Cassium habeant? popularis iam esse dissuasor et  intercessor legis       agrariae coeperat  uterque deinde  consul, ut certatim,       plebi indulgere  Verginius dicere passurum se adsignari agros, dum       ne cui nisi civi Romano adsignentur: Cassius , quia in agraria largitione ambitiosus in socios eoque       civibus vilior erat, ut alio munere sibi reconciliaret civium animos, iubere pro       Siculo frumento pecuniam acceptam retribui populo  id vero haud secus quam praesentem mercedem regni aspernata plebes;       adeo propter suspicionem insitam regni, velut abundarent omnia, munera eius            respuebantur            quem , ubi primum magistratu abiit, damnatum necatumque constat            sunt qui patrem auctorem eius supplicii ferant: eum cognita domi       causa verberasse ac necasse peculiumque filiiflii Cereri       consecravisse; signum inde factum esse et inscriptum, ex Cassia familia           datum invenio apud quosdam, idque propius fidem est, a quaestoribus Caesone       Fabio et L  Valerio diem dictam perduellionis, damnatumque populi iudicio,       dirutas publice aedes  ea est area ante Telluris aedem  ceterum , sive illud domesticum sive publicum fuit iudicium, damnatur       Servio Cornelio Q  Fabio consulibus